ຈີນສໍາເລັດຜົນ ໃນການ ຜະລິດເຊື້ອໄຟນີວເຄລຍ
ໂທລະພາບຈີນ ລາຍງານໃຫ້ຮູ້ ກ່ຽວກັບ ຄວາມສໍາເລັດໃນດ້ານເທັກໂນໂລຈີ ຜະລິດເຊື້ອໄຟນີວເຄລຍ ທີ່ສາມາດ ນໍາມາໝຸນໃຊ້ໃໝ່ໄດ້.
ໂທລະພາບແຫ່ງລັດຂອງຈີນ ລາຍງານວ່າ ພວກນັກວິທະ ຍາສາດຈີນໄດ້ປະສົບຜົນສໍາເລັດໃນດ້ານເທັກໂນໂລຈີ ທີ່ ຈະຮັບປະກັນໃຫ້ປະເທດຈີນມີສະບຽງເຊື້ອໄຟນີວເຄລຍ ໃຊ້ຢ່າງພຽງພໍ ໃນໄລຍະອີກ 3 ພັນປີຂ້າງໜ້າ ໂທລະພາບແຫ່ງລັດກ່າວໃນວັນຈັນມື້ນີ້ວ່າ ການບັນລຸຄວາມ ສໍາເລັດທີ່ວ່ານີ້ ມີຂຶ້ນຢູ່ໂຮງງານແຫ່ງນຶ່ງຂອງບໍລິສັດນີວ ເຄລຍແຫ່ງຊາດຂອງຈີນໃນເຂດທະເລຊາຍ Gobi ທີ່ສອກ ຫລີກຫ່າງໄກນັ້ນ ເທັກໂນໂລຈີໃໝ່ນີ້ ເຮັດໃຫ້ເປັນໄປໄດ້ທີ່ ຈະນໍາເອົາເຊື້ອໄຟທີ່ໃຊ້ແລ້ວຈາກເຄື່ອງປະຕິກອນນີວເຄລຍ ແຫ່ງຕ່າງໆນັ້ນ ມາໝຸນໃຊ້ຄືນໃໝ່ໄດ້ ຊຶ່ງໝາຍຄວາມວ່າ ຈີນຈະສາມາດໄດ້ຮັບເຊື້ອໄຟນິວເຄລຍ ໃນມຸນຄ່າເຖິງ 60 ເທົ່າ ຈາກປະລິມານດຽວກັນ ກັບທີ່ເອົາມາໃຊ້ຄືນໃໝ່ ຈີນກໍາລັງວາງແຜນຂະຫຍາຍພະລັງນີວເຄລຍຂອງຕົນອອກຢ່າງໃຫຍ່ ອັນເປັນ ພາກສ່ວນນຶ່ງຂອງຄວາມພະຍາຍາມ ທີ່ຈະຕັດການປ່ອຍຄວັນເສຍອອກສູ່ເຂດບັນຍາກາດລົງ ໂດຍການລົດຜ່ອນການອາໄສກາງຕໍ່ການໃຊ້ຖ່ານຫິນຢ່າງຫລວງຫລາຍຂອງຕົນລົງນັ້ນ